stanford-oval/wikipedia huggingface dataset:
ไทยแอร์เอเชีย
ประวัติ

ในอดีต มีเพียงสายการบินแห่งชาติเท่านั้น ที่สามารถบินเส้นทางหลักๆ อาทิเช่น กรุงเทพ-เชียงใหม่ ด้วยการบินตรงแบบไม่จอดแวะพักที่ไหน ส่วนสายการบินอื่นๆ ที่จะทำเส้นทางบินไปเชียงใหม่จะต้องมีการหยุดพัก เช่นบางกอกแอร์เวย์ส จะต้องจอดแวะพักที่สนามบินสุโขทัย  และ โอเรียนท์เอ็กซเพรสแอร์ (โอเรียนท์ไทย) ต้องไปจอดแวะพักที่สนามบินอู่ตะเภาก่อน จนกระทั่งรัฐบาลไทยได้เปิดเสรีการบินในปี พ.ศ. 2545 ทำให้สายการบินเอกชนอื่นที่มิใช่การบินไทยสามารถบินเส้นทางหลักทับกับสายการบินแห่งชาติได้ จึงทำให้มีสายการบินต้นทุนต่ำเกิดขึ้น
บริษัท ไทยแอร์เอเชีย จำกัด ก่อตั้งขึ้นเมื่อ 19 กันยายน 2546 ประกอบธุรกิจสายการบินราคาประหยัดของประเทศไทยภายใต้ชื่อ ไทยแอร์เอเชีย ในเดือนพฤศจิกายน พ.ศ. 2554 บมจ. เอเชีย เอวิเอชั่น (ก่อตั้งขึ้นเมื่อ 14 กุมภาพันธ์ 2549) ซึ่งเป็นบริษัทที่อยู่ในประเทศไทยถือหุ้นไทยแอร์เอเชียในสัดส่วนร้อยละ 51 และ AirAsia Berhad (ผ่าน AirAsia Investment ที่ถือหุ้นในสัดส่วนร้อยละ 100) ซึ่งเป็นบริษัทที่อยู่ในประเทศมาเลเซียถือหุ้นในสัดส่วนร้อยละ 49 ทั้งนี้ สัดส่วนการถือหุ้นใน บจ. ไทยแอร์เอเชีย ของ บมจ. เอเชีย เอวิเอชั่น ปัจจุบันเพิ่มขึ้นเป็นร้อยละ 55 ภายหลังจากการเสนอขายหุ้นสามัญเพิ่มทุนของบริษัทให้แก่ประชาชนของ บมจ. เอเชีย เอวิเอชั่น และการเสนอขายหุ้นสามัญ เพิ่มทุนของ บจ. ไทยแอร์เอเชีย ให้แก่ผู้ถือหุ้นเดิมและสัดส่วนการถือหุ้นของ AirAsia Berhad ลดลงเหลือร้อยละ 45 ปัจจุบัน บจ. ไทยแอร์เอเชีย มีทุนจดทะเบียนจำนวน 435,555,600 บาท
สายการบินไทยแอร์เอเชียนำเสนอภาพลักษณ์ใหม่ของการเดินทางภายใต้แนวคิด “ใคร ใคร...ก็บินได้” ซึ่งท้าทายความเชื่อเดิมๆ ที่มองว่าการโดยสารเครื่องบินเป็นการเดินทางเฉพาะกลุ่ม ยากและราคาแพง โดยอาศัยต้นแบบแนวคิดของสายการบินราคาประหยัดที่ประสบความสำเร็จในต่างประเทศ ที่นำเสนออัตราค่าโดยสารที่ประหยัดคู่กับบริการที่จำเป็นในการเดินทาง และจ่ายเพิ่มสำหรับบริการเสริมพิเศษที่ต้องการ ที่สามารถทำให้สายการบินไทยแอร์เอเชียเปลี่ยนประสบการณ์การบินให้มีความง่าย สะดวกสบาย สนุกสนานในราคาประหยัดสำหรับผู้โดยสารทุกคน ทั้งนี้สายการบินไทยแอร์เอเชียให้บริการการเดินทางโดยชั้นบินเพียงชั้นเดียวจากฝูงบินที่ประกอบไปด้วยเครื่องบินแอร์บัส A320 เพียงรุ่นเดียว โดยมีรายได้จากการให้บริการขนส่งผู้โดยสารแบบประจำ และจากการให้บริการเสริม อาทิ การลงทะเบียนสัมภาระ การเลือกที่นั่ง การสำรองที่นั่งและการเปลี่ยนแปลงการสำรองที่นั่ง การขายอาหาร เครื่องดื่ม และสินค้าบนเครื่องบิน เป็นต้น
สายการบินไทยแอร์เอเชียเริ่มต้นจากการมีเครื่องบินโบอิ้ง 737-300 จำนวน 2 ลำ ให้บริการเที่ยวบินแบบไม่มีการเชื่อมต่อ (Point-to-point) จากศูนย์ปฏิบัติการการบินกรุงเทพมหานคร โดยให้บริการเส้นทางบินเชิงพาณิชย์ครั้งแรกเมื่อวันที่ 3 กุมภาพันธ์ 2547 ในเส้นทางกรุงเทพฯ-ภูเก็ต, กรุงเทพฯ-หาดใหญ่ และกรุงเทพฯ-เชียงใหม่ และขยายเส้นทางบินเพิ่มเติมไปยังจุดหมายปลายทางทั้งในประเทศและต่างประเทศ ณ วันที่ 31 ธันวาคม 2554 สายการบินไทยแอร์เอเชีย มีเครือข่ายเส้นทางบินครอบคลุม 44 เมืองใน 10 ประเทศในทวีปเอเชีย แบ่งเป็นจุดหมายปลายทางระหว่างประเทศ 24 แห่งและจุดหมายปลายทางในประเทศ 20 แห่ง ปัจจุบันบริการด้วยฝูงเครื่องบินแอร์บัส A320 ใหม่จำนวน 53 ลำ (ข้อมูล ณ วันที่ 29 มี.ค. 2559) โดยมีจำนวน 180 ที่นั่งต่อลำ ให้บริการผู้โดยสารกว่า 14,849,422 ล้านคนในปี 2558 และกว่า 70 ล้านคนจนถึงปัจจุบัน
เส้นทางการบินในอดีต

มาเลเซีย
โกตากีนาบาลู - ท่าอากาศยานนานาชาติโกตากีนาบาลู
กัวลาลัมเปอร์ - ท่าอากาศยานนานาชาติกัวลาลัมเปอร์ บินจากท่าอากาศยานนานาชาติแม่ฟ้าหลวง
ฝูงบิน

บทความหลัก: รายชื่อเครื่องบินของไทยแอร์เอเชีย
ข้อมูลเมื่อ พฤศจิกายน 2567, ไทยแอร์เอเชียให้บริการเครื่องบินดังต่อไปนี้:
| เครื่องบิน | ประจำการ | สั่งซื้อ | ความจุผู้โดยสาร | หมายเหตุ |
| --- | --- | --- | --- | --- |
| แอร์บัส เอ320-200 | 44 | — | 180 |  |
| แอร์บัส เอ320นีโอ | 11 | — | 186 |  |
| แอร์บัส เอ321นีโอ | 5 | — | 236 |  |
| รวม | 60 | — |  |  |
ฝูงบิน > ฝูงบินในอดีต

| เครื่องบิน | รวม | ประจำการ | ปลดประจำการ | เปลี่ยน | หมายเหตุ |
| --- | --- | --- | --- | --- | --- |
| โบอิง 737-300 | 14 | 2004 | 2010 | แอร์บัส เอ320-200 |  |
ดูเพิ่ม

ไทยแอร์เอเชียเอกซ์
รายชื่อเครื่องบินของไทยแอร์เอเชีย
รายชื่อเครื่องบินของไทยแอร์เอเชียเอกซ์
แหล่งข้อมูลอื่น

| ด ค กสายการบินในกลุ่มแอร์เอเชีย |
| --- | --- |
ภูมิภาค: แอร์เอเชีย · ไทยแอร์เอเชีย · อินโดนีเซียแอร์เอเชีย · แอร์เอเชียฟิลิปปินส์ · แอร์เอเชียเซสต์ · แอร์เอเชียอินเดีย · แอร์เอเชียเจแปน · แอร์เอเชียแคมโบเดีย
ระยะไกล: แอร์เอเชีย เอกซ์ · ไทยแอร์เอเชียเอกซ์ · อินโดนีเซียแอร์เอเชียเอกซ์
| ด ค ก สายการบินในประเทศไทย |
| --- | --- |
บริการเต็มรูปแบบ:  การบินไทย (ประจำชาติ) 
ต้นทุนต่ำ:  นกแอร์  ไทยแอร์เอเชีย  ไทยแอร์เอเชียเอ็กซ์  ไทยไลอ้อนแอร์  ไทยเวียดเจ็ทแอร์ 
ภูมิภาคและเช่าเหมาลำ:  บางกอกแอร์เวย์ส  เอ็มเจ็ท  สยามซีเพลน 
ขนส่งสินค้า:  เอพีไอคาร์โกแอร์ไลน์  เค-ไมล์ แอร์  พัทยาแอร์เวย์ 
อดีต:  แอร์อันดามัน  แอร์ฟีนิคซ์  แอร์สยาม  แอนเจิลแอร์ไลน์  เอเชียแอตแลนติกแอร์ไลน์  ซิตี้แอร์เวย์  แฮปปี้แอร์  บิสิเนสแอร์  เจ็ทเอเซีย แอร์เวย์  กานต์แอร์  นิวเจนแอร์เวย์ส  ภูเก็ตแอร์  วัน-ทู-โก  โอเรียนท์ ไทย แอร์ไลน์  อาร์แอร์ไลน์  พีบีแอร์  อาร์แอร์ไลน์  เอสจีเอแอร์ไลน์  สยามแอร์  สกายสตาร์แอร์เวย์  โซล่าแอร์  ไทยแอร์คาร์โก  เดินอากาศไทย  ไทยแปซิฟิกแอร์ไลน์  ไทยรีเจียนัลแอร์ไลน์  ไทยสกายแอร์ไลน์  ไทยไทเกอร์แอร์เวย์  ไทยเจ็ทส์  ยู แอร์ไลน์  วิสดอมแอร์เวย์  นกสกู๊ต  การบินไทยสมายล์ 
อนาคต:  พี 80 แอร์  เรียลลี่คูลแอร์ไลนส์  แลนด์ดาร์ชแอร์ไลน์ 
แอร์บัส เอ320นีโอของไทยแอร์เอเชีย
รายชื่อภาพยนตร์โดยสหมงคลฟิล์ม อินเตอร์เนชั่นแนล

ดูเพิ่ม: สหมงคลฟิล์ม อินเตอร์เนชั่นแนล
นี่คือ รายชื่อภาพยนตร์ของสหมงคลฟิล์ม อินเตอร์เนชั่นแนล หรือ ภาพยนตร์โดยสหมงคลฟิล์ม
ดูเพิ่ม

สหมงคลฟิล์ม อินเตอร์เนชั่นแนล
รายชื่อภาพยนตร์ของมงคลภาพยนตร์
รายชื่อภาพยนตร์ของมงคลเมเจอร์
รายชื่อภาพยนตร์ของที มูฟวี่ส์
แหล่งข้อมูลอื่น

เว็บไซต์ทางการ
ภาพยนตร์ของสหมงคลฟิล์ม เก็บถาวร 2011-03-17 ที่ เวย์แบ็กแมชชีน
Sahamongkol Film International ทางเว็บไซต์ IMDb
เดอะมอลล์

สัญลักษณ์ของเดอะมอลล์
เดอะมอลล์ รามคำแหง 3
เอ็ม ไลฟ์สโตร์ ท่าพระ
เอ็ม ไลฟ์สโตร์ งามวงศ์วาน
เอ็ม ไลฟ์สโตร์ บางแค
เอ็ม ไลฟ์สโตร์ บางกะปิ
เดอะมอลล์ โคราช
เอ็ม ไลฟ์สโตร์ (อังกฤษ: M Lifestore) และ เดอะมอลล์ (อังกฤษ: The Mall) เป็นศูนย์การค้าและห้างสรรพสินค้าในประเทศไทย โดยมีเจ้าของ คือ กลุ่มเดอะมอลล์ หรือบริษัท เดอะมอลล์กรุ๊ป จำกัด มีสาขา ได้แก่ รามคำแหง, ท่าพระ, งามวงศ์วาน, บางแค, บางกะปิ และนครราชสีมา นอกจากนี้บางสาขายังมีสวนน้ำ และสวนสนุกด้วย
เดอะมอลล์สาขาแรก เปิดเมื่อวันที่ 25 มิถุนายน พ.ศ. 2524 บริหารงานโดยศุภชัย อัมพุช เจ้าของธุรกิจอาบอบนวดหลายแห่งบนถนนเพชรบุรีตัดใหม่ ปัจจุบันเดอะมอลล์บริหารงานโดยสุรัตน์ อัมพุช และศุภลักษณ์ อัมพุช บุตรสาวของศุภชัย
นอกจากนี้ เอ็มโพเรียม, เอ็มควอเทียร์, เอ็มสเฟียร์, สยามพารากอน และบลูพอร์ต ก็เป็นธุรกิจในเครือเดอะมอลล์ด้วย
ประวัติ

ตระกูลอัมพุชที่ทำธุรกิจบันเทิงหลายแห่งย่านถนนเพชรบุรีตัดใหม่ ซึ่งในขณะนั้นศูนย์การค้าและห้างสรรพสินค้าอื่นยังไม่ตื่นตัว ได้นำเอาศูนย์รวมความบันเทิงมาเป็นจุดขาย หลังจากเปิดสาขาแรกที่เดอะมอลล์ราชดำริ แต่ก็ต้องปิดตัวไปในปี พ.ศ. 2531 เนื่องจากขาดทุน ไม่มีค่าเช่าห้าง ศุภลักษณ์ อัมพุช วิเคราะห์ปัญหาว่า ปัญหาของเดอะมอลล์ ราชดำริ เกิดจาก มีที่จอดรถไม่ดีและสถานที่ห้างเล็กไป บันไดเลื่อนวางไม่ดี ทางเข้าแคบไป แม้ทางเข้าจะมีคนเข้าออกมากมาย มีโฆษณาที่ดี คอนเซปต์ที่ดี ออกแบบร้านที่ดูดี มีสินค้าดี แต่ก็ขาดทุน ประกอบกับเกิดเหตุไฟไหม้อาคาร ภายหลังได้ให้ บริษัท นารายณ์ภัณฑ์พาวิลเลี่ยน จำกัด เช่าพื้นที่เป็นศูนย์ศิลปหัตถกรรมไทย กระทั่งหมดสัญญา ปัจจุบันพื้นที่ดังกล่าว คือเกษรทาวเวอร์  เป็นส่วนหนึ่งของโครงการ เกษรวิลเลจ จากนั้นอีกสองปีต่อมา ได้เปิดบริการสาขารามคำแหง 2 และในอีกสองปีหลังจากนั้นได้เปิดบริการเดอะมอลล์ 3 และเดอะมอลล์ 4 ปัจจุบันเดอะมอลล์ 4 ได้ปิดตัวลง ต่อมาได้ขยับขยายเปิดห้างสรรพสินค้าย่านฝั่งธนฯ ด้วยเหตุผลที่ว่า ฝั่งธนบุรียังมีพื้นที่สีเขียวว่างอยู่ทางตะวันตก ขณะนั้นบริเวณนั้นก็ยังไม่มีห้างสรรพสินค้าอยู่เลยแม้จะเป็นบริเวณที่มีคนอาศัยกันอยู่หนาแน่น จึงเปิดเดอะมอลล์ 1 แห่งใหม่ ณ ท่าพระ ในปี พ.ศ. 2532 เป็นห้างแบบครบวงจร และมีสวนน้ำลอยฟ้าอยู่ชั้นบนสุดของห้าง แต่ปิดปรับปรุงครั้งใหญ่ในปี พ.ศ. 2550 เพราะเจอเสาร้าวและทรุดตัว 5 ต้น และยกเลิกสวนน้ำ มาเป็นโรงหนังและฟิตเนสแทน ต่อด้วยเดอะมอลล์ 5 งามวงศ์วาน ในปี พ.ศ. 2534 และเปิดเดอะมอลล์ 2 สาขาพร้อมกัน คือ เดอะมอลล์ 6 บางแค และ เดอะมอลล์ 7 บางกะปิ เมื่อวันที่ 5 สิงหาคม พ.ศ. 2537 จนมาเปิดสาขาต่างจังหวัดแห่งแรกที่เดอะมอลล์ โคราช จังหวัดนครราชสีมา ในปี พ.ศ. 2543
ในปี พ.ศ. 2563 ได้มีการปรับปรุงเดอะมอลล์ งามวงศ์วาน เป็นเอ็ม ไลฟ์สโตร์ และต่อมาสาขาท่าพระ, บางแค และบางกะปิ ก็ได้มีการปรับปรุงเช่นกัน ทั้งนี้ กลุ่มเดอะมอลล์มีกำหนดปรับปรุงสาขาโคราชและก่อสร้างใหม่ที่สาขารามคำแหง 2 พร้อมกันในลำดับถัดไป
ศูนย์การค้าและห้างสรรพสินค้า

เดอะมอลล์มีจำนวนสาขาทั้งหมด 8 สาขา 9 สาขา ตามลำดับ ปัจจุบันได้เปิดให้บริการทั้งหมด 8 สาขา ได้แก่
ศูนย์การค้าและห้างสรรพสินค้า > กรุงเทพมหานครและปริมณฑล

| สาขา | วันที่เริ่มเปิดบริการ | รูปแบบการพัฒนาโครงการ | เขต/อำเภอ จังหวัดที่ตั้ง | พื้นที่รวม (ตร> ม.) | ร้านค้าหลัก | รายละเอียดโครงการ |
| --- | --- | --- | --- | --- | --- | --- |
เดอะมอลล์
| รามคำแหง  2 หรือ รามคำแหง ซอย 12 | 22 ธันวาคม พ.ศ. 2526 (ปิดปรับปรุง วันที่ 15 มกราคม  พ.ศ. 2561) | โครงการก่อสร้าง | เขตบางกะปิ กรุงเทพมหานคร | 230,000 |  ห้างสรรพสินค้าเดอะมอลล์, บิวตี้ ฮอลล์, สปอร์ตสมอลล์, บีเทรนด์, เพาเวอร์มอลล์, กูร์เมต์ มาร์เก็ต, กูร์เมต์ อีทส์, โรงภาพยนตร์  |  ตั้งอยู่บนถนนรามคำแหง ซอย 12 แขวงหัวหมาก เขตบางกะปิ กรุงเทพมหานคร ปัจจุบันอาคารนี้ถูกรื้อถอน และกำลังอยู่ระหว่างทำแบบพัฒนาโครงการ เพื่อทำการก่อสร้างใหม่ |
| รามคำแหง 3 หรือ รามคำแหง ซอย 15,17 | 27 พฤศจิกายน พ.ศ. 2529 | โครงการก่อสร้าง | เขตบางกะปิ กรุงเทพมหานคร | ไม่มีข้อมูล | ห้างสรรพสินค้าเดอะมอลล์, โฮม เฟรช มาร์ท  |  ตั้งอยู่บนถนนรามคำแหง ระหว่างซอยรามคำแหง 15 กับซอยรามคำแหง 17 แขวงหัวหมาก เขตบางกะปิ กรุงเทพมหานคร และกำลังอยู่ระหว่างทำแบบพัฒนาโครงการ เพื่อทำการปรับปรุงใหม่ |
เอ็มไลฟ์สโตร์
| ท่าพระ | 11 สิงหาคม พ.ศ. 2532 2 ธันวาคม พ.ศ. 2564 (เดอะมอลล์ไลฟ์สโตร์ ท่าพระ) | โครงการก่อสร้าง | เขตธนบุรี กรุงเทพมหานคร | 150,000 |  ห้างสรรพสินค้าเดอะมอลล์, บิวตี้ ฮอลล์, สปอร์ตสมอลล์, บีเทรนด์, เพาเวอร์มอลล์, กูร์เมต์ มาร์เก็ต, กูร์เมต์ อีทส์, เอสเอฟ ซีเนม่า, ฮาร์เบอร์แลนด์, ฟิตเนส เฟิร์สท์  | ชื่อเดิม "เดอะมอลล์ ธนบุรี"[ต้องการอ้างอิง] ตั้งอยู่บนถนนรัชดาภิเษกช่วงท่าพระ ใกล้ทางแยกรัชดา-ราชพฤกษ์ และสถานีตลาดพลู แขวงบุคคโล เขตธนบุรี กรุงเทพมหานคร  |
| งามวงศ์วาน | 22 ธันวาคม พ.ศ. 2534 26 พฤศจิกายน พ.ศ. 2563 (เดอะมอลล์ไลฟ์สโตร์ งามวงศ์วาน) | โครงการก่อสร้าง | อ.เมืองนนทบุรี จ.นนทบุรี | 302,232 |  ห้างสรรพสินค้าเดอะมอลล์, บิวตี้ ฮอลล์, สปอร์ตสมอลล์, บีเทรนด์, เพาเวอร์มอลล์, กูร์เมต์ มาร์เก็ต, กูร์เมต์ อีทส์, เอสเอฟเอ็กซ์ ซีเนม่า, ฟิตเนส เฟิร์สท์, สวนน้ำแฟนตาเซียลากูน, ฮาร์เบอร์แลนด์, เดอะมอลล์ คอนเวนชั่นเซ็นเตอร์  |  เป็นสาขาแรกที่ย้ายจากราชดำริและตั้งอยู่บนถนนงามวงศ์วาน ใกล้ทางแยกพงษ์เพชร ตำบลบางเขน อำเภอเมืองนนทบุรี จังหวัดนนทบุรี ติดกับโรงพยาบาลนนทเวช  |
| บางแค | 5 สิงหาคม พ.ศ. 2537 29 มีนาคม พ.ศ. 2567 (เดอะมอลล์ไลฟ์สโตร์ บางแค) | โครงการก่อสร้าง | เขตบางแค กรุงเทพมหานคร | 350,000 |  ห้างสรรพสินค้าเดอะมอลล์, บิวตี้ ฮอลล์, สปอร์ตสมอลล์, บีเทรนด์, เพาเวอร์มอลล์, กูร์เมต์ มาร์เก็ต, กูร์เมต์ อีทส์, เอสเอฟ ซีเนม่า, ฟิตเนส เฟิร์สท์, เมกาฮาเบอร์แลนด์, เอสบี ดีไซน์ สแควร์, เดอะมอลล์ คอนเวนชั่นเซ็นเตอร์ |  ตั้งอยู่บนถนนเพชรเกษม บริเวณทางแยกต่างระดับถนนเพชรเกษม (ฝั่งขาเข้า) ตัดถนนกาญจนาภิเษก (ฝั่งตะวันตก) แขวงบางแคเหนือ เขตบางแค กรุงเทพมหานคร  |
| บางกะปิ | 5 สิงหาคม พ.ศ. 2537 8 ธันวาคม พ.ศ. 2566 (เดอะมอลล์ไลฟ์สโตร์ บางกะปิ) | โครงการก่อสร้าง | เขตบางกะปิ กรุงเทพมหานคร | 350,000 |  ห้างสรรพสินค้าเดอะมอลล์, บิวตี้ ฮอลล์, สปอร์ตสมอลล์, บีเทรนด์, เพาเวอร์มอลล์, กูร์เมต์ มาร์เก็ต, กูร์เมต์ อีทส์, บางกะปิ ซีนีเพล็กซ์, ฟิตเนส เฟิร์สท์, สวนน้ำฮาร์เบอร์ไอส์แลนด์, เมกาฮาเบอร์แลนด์, เดอะมอลล์ คอนเวนชั่นเซ็นเตอร์  |  ตั้งอยู่บนถนนลาดพร้าว เยื้องห้างสรรพสินค้า โลตัส สาขาบางกะปิ แขวงคลองจั่น เขตบางกะปิ กรุงเทพมหานคร  |
ศูนย์การค้าและห้างสรรพสินค้า > ภูมิภาค

| สาขา | วันที่เริ่มเปิดบริการ | รูปแบบการพัฒนาโครงการ | เขต/อำเภอ จังหวัดที่ตั้ง | พื้นที่รวม (ตร> ม.) | ร้านค้าหลัก | รายละเอียดโครงการ |
| --- | --- | --- | --- | --- | --- | --- |
เดอะมอลล์
| โคราช | 10 สิงหาคม พ.ศ. 2543 | โครงการก่อสร้าง | อ.เมืองนครราชสีมา จ.นครราชสีมา | 350,000 |  ห้างสรรพสินค้าเดอะมอลล์, บิวตี้ ฮอลล์, สปอร์ตสมอลล์, บีเทรนด์, เพาเวอร์มอลล์, กูร์เมต์ มาร์เก็ต, เดอะมอลล์ ฟู๊ดฮออล์, โคราช ซีนีเพล็กซ์, เอสบี ดีไซน์ สแควร์, ฟิตเนส เฟิร์สท์, เดอะริงก์ ไอซ์ สเก็ต, สนามสกีในร่ม, สวนน้ำแฟนตาเซียลากูน, สวนสนุกวันเดอร์แพลเน็ต, อาคารสำนักงานเดอะมอลล์ โคราช ความสูง 10 ชั้น, อาคารที่พักอาศัยเดอะมอลล์ โคราช ความสูง 16 ชั้น, เดอะมอลล์ คอนเวนชั่นเซ็นเตอร์ โคราช  |  ตั้งอยู่บริเวณถนนมิตรภาพ ในพื้นที่ ตำบลในเมือง อำเภอเมือง จังหวัดนครราชสีมา เป็นศูนย์การค้าในเครือเดอะมอลล์แห่งแรกในจังหวัดภูมิภาค (นอกเขตกรุงเทพและปริมณฑล) ปัจจุบันกำลังอยู่ระหว่างทำแบบพัฒนาโครงการ เพื่อทำการปรับปรุงใหม่ เป็นเอ็ม ไลฟ์สโตร์ |
เอ็มซีซี ฮอลล์

เอ็มซีซี ฮอลล์ (อังกฤษ: MCC Hall) มีชื่อเต็มว่า เดอะมอลล์ คอนเวนชั่น เซ็นเตอร์ เป็นโถงสำหรับการแสดงสินค้า การประชุม และคอนเสิร์ต ภายในศูนย์การค้าเดอะมอลล์ ซึ่งปัจจุบันมีอยู่ทั้งหมด 4 แห่ง คือ
สาขาบางกะปิ
สาขางามวงศ์วาน
สาขาโคราช
สาขาบางแค
แหล่งข้อมูลอื่น

เดอะมอลล์กรุ๊ป
สองทศวรรษเดอะมอลล์กรุ๊ป
| ด ค กกลุ่มเดอะมอลล์ |
| --- | --- | --- |
| เอ็มไลฟ์สโตร์ |  รามคำแหง  ท่าพระ  งามวงศ์วาน  บางแค  บางกะปิ  นครราชสีมา (โคราช)  |  |
| ดิ เอ็มดิสทริค |  เอ็มโพเรียม  เอ็มควอเทียร์  เอ็มสเฟียร์ ยูโอบีไลฟ์  |  |
| อื่น ๆ |  สยามพารากอน  สกายพอร์ต  แบงค็อก มอลล์ แบงค็อก อารีน่า  บลูเพิร์ล  |  |
ตัวเอียง หมายถึง กำลังก่อสร้าง
| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะ ริเวอร์ฟรอนท์ เดสติเนชั่น  เวิ้งนครเกษม  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ซีพีเอฟซี ทรู ดิจิทัล พาร์ค ไลฟ์  ไลฟ์ เอ็กซ์เพรส  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
วัดโลกโมฬี

| วัดโลกโมฬี |
| --- | --- |
เจดีย์และวิหารวัดโลกโมฬี

ชื่อสามัญ: วัดโมฬี หรือ วัดโลก
ที่ตั้ง: ถนนมณีนพรัตน์ ตำบลศรีภูมิ อำเภอเมือง จังหวัดเชียงใหม่ 50100
พระประธาน: พระพุทธสันติจิรบรมโลกนาถ
ความพิเศษ: วัดประจำรัชกาลพระเมืองเกษเกล้า
 สถานีย่อยพระพุทธศาสนา
วิหารหลวงวัดโลกโมฬีบริเวณประตูทางเข้า
วัดโลกโมฬี เป็นวัดเก่าแก่แห่งหนึ่งในจังหวัดเชียงใหม่ อายุกว่าห้าร้อยปี สร้างในสมัยอาณาจักรล้านนา ตั้งอยู่บริเวณทิศเหนือของตัวเมืองเชียงใหม่ ใกล้แจ่งหัวริน
ประวัติ

วัดโลกโมฬีไม่มีหลักฐานปรากฏอย่างแน่ชัดว่าสร้างขึ้นในสมัยใด แต่ได้ปรากฏชื่อวัดโลกโมฬีในตำนานของวัดพระธาตุดอยสุเทพ
ประวัติ > ยุคอาณาจักรล้านนา

ในปี พ.ศ. 1910 พญากือนา ทรงให้ราชบุรุษไปนิมนต์พระมหาเถระเจ้ามาสืบศาสนาในล้านนา แต่พระมหาเถระทรงชราภาพมาก จึงให้พระอนันทะเถระและพระเถระที่เป็นศิษย์อีก 10 รูป มาสืบทอดพระพุทธศาสนาในดินแดนล้านนาซึ่งคณะสงฆ์เหล่านั้นได้จำพรรษาที่วัดโลกโมฬี อันเป็นสถานที่ใช้ในการต้อนรับพระราชอาคันตุกะจากต่างเมือง
ต่อมาในปี พ.ศ. 2070 พญาเมืองเกษเกล้า ได้ถวายบ้านหัวเวียงให้เป็นอารามวัดโมฬี และใน พ.ศ. 2071 ได้ทรงให้สร้างมหาเจดีย์และวิหารโลกโมฬี ต่อมาเมื่อพญาเกษเกล้าถูกลอบปลงพระชนม์ในปี พ.ศ. 2088 เหล่าข้าราชการ ขุนนาง ได้ทำพิธีที่วัดแสนนอก นำพระบรมอัฐิมาบรรจุไว้ที่วัดโลกโมฬีนอกกำแพงเมืองเชียงใหม่ด้านเหนือของพระอาราม ซึ่งเป็นพระอารามหลวงประจำพระองค์ จากนั้นเสนาอำมาตย์จึงได้ทูลเชิญพระนางจิรประภาเทวี พระอัครมเหสี ขึ้นครองราชสมบัติ ขณะนั้นล้านนากำลังอ่อนแอ สมเด็จพระไชยราชาธิราช กษัตริย์อยุธยา จึงยกทัพมาตีล้านนา แต่ด้วยพระนางจิรประภาเทวีได้ถวายเครื่องบรรณาการไปถวายขอเป็นมิตร พร้อมทูลเชิญสมเด็จพระไชยราชาธิราชเสด็จมาทำบุญที่กู่พญาเมืองเกษเกล้า วัดโลกโมฬี
ประวัติ > ยุคล้านนาของพม่า

ช่วงเวลาที่เชียงใหม่ตกเป็นเมืองขึ้นของพม่าตั้งแต่ปี พ.ศ. 2122 เป็นต้นมา วัดวาอารามต่าง ๆ ถูกเผาทำลายไปมากมายแต่วัดโลกโมฬีไม่ได้ถูกเผา เนื่องจากพระเจ้าสาวัตถีนรถามังคะยอ กษัตริย์แคว้นล้านนาได้ทรงเมตตาธรรมพระมหาสมเด็จวัดโลกโมฬีไว้กับวัดวิสุทธาราม และเป็นวัดสำคัญในพระราชสำนักมาโดยตลอด
ประวัติ > ยุครัตนโกสินทร์

ในปีพ.ศ. 2440 วัดโลกโมฬีตั้งอยู่แขวงบ้านทับม่าน แคว้นเจ็ดยอด เจ้าอธิการชื่อ ตุ๊พวก รองอธิการชื่อ ตุ๊คำ เป็นนิกายเชียงใหม่ มีโฉนดออกเมื่อวันที่ 17 สิงหาคม 2482 กระทั่งสงครามโลกครั้งที่สอง วัดโลกโมฬีถูกทิ้งให้ร้าง จนถึงปี พ.ศ. 2502 กรมศิลปากรได้ขึ้นทะเบียนวัดโลกโมฬีเป็นโบราณสถานแห่งชาติ
9 พฤศจิกายน พ.ศ. 2544 กรมการศาสนาได้อนุมัติให้ยกฐานะวัดโลกโมฬีจากวัดร้างให้เป็นพระอารามที่ถูกต้องตามกฎหมาย และได้แต่งตั้งให้พระญาณสมโพธิเป็นผู้รักษาการแทนเจ้าอาวาส และในปี พ.ศ. 2545 ได้มีการเททองรูปเหมือนพระนางจิรประภามหาเทวี ประดิษฐานภายในวัด
18°47′46.36″N 98°58′57.51″E﻿ / ﻿18.7962111°N 98.9826417°E﻿ / 18.7962111; 98.9826417
คลองรอบกรุง

| คลองรอบกรุง |
| --- | --- |
คลองรอบกรุงและป้ายในปัจจุบัน
ตำแหน่ง: กรุงเทพมหานคร
ประเทศ: ประเทศไทย
ข้อมูลจำเพาะ
ความยาว: 3.426 km (2.129 ไมล์)
ประตูกั้นน้ำ: 2
ประวัติ
วันที่อนุมัติ: พ.ศ. 2396
เริ่มก่อสร้าง: พ.ศ. 2396
ข้อมูลภูมิศาสตร์
ทิศ: ตะวันตกเฉียงใต้
จุดเริ่มต้น: แม่น้ำเจ้าพระยา แขวงชนะสงคราม และแขวงวัดสามพระยา เขตพระนคร
จุดสิ้นสุด: แม่น้ำเจ้าพระยา แขวงวังบูรพาภิรมย์ เขตพระนคร และแขวงจักรวรรดิ เขตสัมพันธวงศ์
สาขา: คลองมหานาค
สาขาของ: แม่น้ำเจ้าพระยา
เชื่อมต่อกับ: แม่น้ำเจ้าพระยา


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: คลองรอบกรุง
ขึ้นเมื่อ: 29 เมษายน พ.ศ. 2519
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000016
 
 
 
คลองรอบกรุงในอดีต ด้านหลังคือ ภูเขาทอง วัดสระเกศ
คลองรอบกรุง (อักษรโรมัน: Khlong Rop Krung) เป็นคลองขุดรอบพระนครชั้นกลาง (ชั้นที่สอง) ที่พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้ขุดขึ้นเมื่อ พ.ศ. 2326 เมื่อครั้งย้ายเมืองหลวงจากกรุงธนบุรีมาอยู่ฝั่งพระนคร โดยแยกจากแม่น้ำเจ้าพระยาที่บริเวณข้างป้อมพระสุเมรุ และไปออกแม่น้ำเจ้าพระยาที่บริเวณข้างสะพานพระพุทธยอดฟ้า
ในครั้งนั้นพระนครฝั่งตะวันออก มีภูมิประเทศเป็นแหลมโค้ง มีลำน้ำโอบอยู่สามด้าน ส่วนด้านในซึ่งติดกับผืนแผ่นดิน ได้ขุดเป็นคูเมืองไว้ตั้งแต่สมัยกรุงธนบุรี จึงมีสัณฐานคล้ายเกาะ พระบาทสมเด็จพระพุทธยอดฟ้าจุฬาโลกทรงพระกรุณาโปรดเกล้าฯ ให้รื้อซากป้อมบางกอกเดิมกับกำแพงเมืองครั้งกรุงธนบุรี เพื่อขยายกำแพงและคูพระนครใหม่ให้กว้างออกไป คูพระนครใหม่นี้โปรดเกล้าฯ ให้ขุดขนานไปกับแนวคูเมืองเดิม เริ่มจากริมแม่น้ำตอนบางลำพู วกไปออกแม่น้ำข้างใต้ บริเวณเหนือวัดสามปลื้ม ยาว 85 เส้น 13 วา กว้าง 10 วา ลึก 5 ศอก พระราชทานนามว่า "คลองรอบกรุง"
ประชาชนโดยมากมักเรียกชื่อคลองแตกต่างตามสถานที่ที่คลองผ่าน เช่น ช่วงต้นที่แยกจากแม่น้ำเจ้าพระยาข้างป้อมพระสุเมรุเรียก "คลองบางลำพู" ตามชื่อตำบล เมื่อผ่านสะพานหันเรียก "คลองสะพานหัน" เมื่อผ่านวัดเชิงเลน เรียก "คลองวัดเชิงเลน" และช่วงสุดท้ายก่อนออกแม่น้ำเจ้าพระยาที่บริเวณข้างสะพานพุทธเรียก "คลองโอ่งอ่าง" เพราะเคยเป็นแหล่งค้าขายเครื่องดินเผาของชาวมอญและชาวจีน เนื่องในโอกาสสมโภชกรุงรัตนโกสินทร์ พ.ศ. 2525 คณะรัฐมนตรีมีมติเมื่อวันที่ 7 ธันวาคม พ.ศ. 2525 ให้เรียกชื่อคลองนี้ให้ถูกต้องว่า "คลองรอบกรุง"
ดูเพิ่ม

คลองคูเมืองเดิม คลองรอบกรุงชั้นแรก ขุดขึ้นในรัชสมัยสมเด็จพระเจ้ากรุงธนบุรี
คลองผดุงกรุงเกษม คลองรอบกรุงชั้นที่สาม ขุดขึ้นในรัชสมัยพระบาทสมเด็จพระจอมเกล้าเจ้าอยู่หัว
แหล่งข้อมูลอื่น

แผนที่และภาพถ่ายทางอากาศของ คลองรอบกรุง
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′45″N 100°30′13″E﻿ / ﻿13.745858°N 100.503702°E﻿ / 13.745858; 100.503702
สะพานพิทยเสถียร

| สะพานพิทยเสถียร |
| --- | --- |
สะพานพิทยเสถียรและอาคารชัยพัฒนศิลป์ ยามค่ำคืน
เส้นทาง: ถนนเจริญกรุง
ข้าม: คลองผดุงกรุงเกษม
ที่ตั้ง: แขวงตลาดน้อย เขตสัมพันธวงศ์ กรุงเทพมหานคร
ที่ตั้ง

สะพานพิทยเสถียร หรือสะพานเหล็กล่าง   เป็นหนึ่งในสะพานที่สร้างข้ามคลองผดุงกรุงเกษม  ในพื้นที่แขวงตลาดน้อย เขตสัมพันธวงศ์ กรุงเทพมหานคร โดยมีประวัติและที่มาควบคู่ไปกับสะพานดำรงสถิต หรือที่นิยมเรียกว่าสะพานเหล็ก ที่ข้ามคลองโอ่งอ่าง ในเขตพระนคร สะพานพิทยเสถียรตั้งอยู่บนถนนเจริญกรุงช่วงที่มาจากเขตบางรัก ในช่วงที่ตัดกับถนนมหาพฤฒาราม ที่มุ่งหน้ามาจากถนนพระราม 4 ใกล้กับแยกไมตรีจิตต์
ในสมัยรัชกาลที่ 4 เมื่อโปรดให้ประกาศบอกบุญผู้ที่มีจิตศรัทธา ให้ช่วยกันสร้างสะพานข้ามคูคลองในพระนครนั้น สมเด็จเจ้าพระยาบรมมหาศรีสุริยวงค์ (ช่วง บุนนาค) ได้สร้างเป็นสะพานโครงเหล็กคู่กับสะพานดำรงสถิต เรียกว่า "สะพานเหล็กล่าง" (ในขณะที่สะพานดำรงสถิต เรียกว่า "สะพานเหล็กบน") พื้นสะพานข้างล่างมีล้อ และรางเหล็กสำหรับเปิดสะพานให้แยกจากกันได้ ต่อมาในสมัยรัชกาลที่ 5 โปรดให้กรมโยธาธิการสร้างใหม่ในพุทธศักราช 2442 เป็นสะพานโครงเหล็กเปิดได้เช่นเดียวกันกับสะพานดำรงสถิต พระราชทานนามว่า "สะพานพิทยเสถียร" เพื่อเป็นเกียรติแก่พระเจ้าบรมวงศ์เธอ กรมขุนพิทยลาภพฤฒิธาดา ซึ่งมีวังที่ประทับอยู่ในบริเวณใกล้เคียง สร้างเสร็จในพุทธศักราช 2443 ในรัชกาลที่ 6 โปรดให้ปรับปรุงสะพานนี้ใหม่ ซึ่งคือสะพานที่ปรากฏให้เห็นอยู่ในปัจจุบัน
จดหมายเหตุการอนุรักษ์กรุงรัตนโกสินทร์ ซึ่งตีพิมพ์เมื่อ พ.ศ. 2525 ระบุว่า "คลองผดุงกรุงเกษมได้กลายเป็นเส้นทางคมนาคมขนส่งสินค้าที่สำคัญของกรุงรัตนโกสินทร์ บริเวณริมคลองเป็นตลาดสินค้าประเภทต่าง ๆ และโรงสี มีเรือบรรทุกสินค้าเข้ามาจอดอยู่ตามริมคลองเป็นระยะ ถัดไปจนถึงสะพานพิทยเสถียรมีสินค้าประเภทโอ่ง กระถาง ที่ผลิตในประเทศและมาจากประเทศจีน และมีโรงสี โรงน้ำแข็ง โกดังสินค้าต่าง ๆ ตั้งรายสองฟากคลองไปจนจรดแม่น้ำเจ้าพระยา"
สภาพสะพานเป็นสะพานคอนกรีตเสริมเหล็ก มีสถาปัตยกรรมแบบเวนีเชียน มีคานล่างเป็นรูปโค้ง สะพานนี้มีลวดลายตกแต่งประณีตงดงามมาก โดยเฉพาะเสาลูกกรง เสาโคมไฟฟ้าทั้ง 8 ต้น ตลอดจนลายหัวสิงห์ที่ปลายรอดสะพาน ทั้งสะพานพิทยเสถียรและสะพานดำรงสถิต ได้ถูกขึ้นทะเบียนเป็นโบราณสถานในพื้นที่กรุงเทพมหานคร โดยกรมศิลปากรตั้งแต่พุทธศักราช 2518
ดูเพิ่ม

สะพานดำรงสถิต
แหล่งข้อมูลอื่น

แผนที่และภาพถ่ายทางอากาศของ สะพานพิทยเสถียร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′55″N 100°30′55″E﻿ / ﻿13.731850°N 100.515183°E﻿ / 13.731850; 100.515183
| สะพานข้ามคลองผดุงกรุงเกษมในปัจจุบัน |
| --- | --- | --- | --- |
| เหนือน้ำ สะพานนี้จงสวัสดี  | สะพานพิทยเสถียร  | ท้ายน้ำ สถานีสูบน้ำกรุงเกษม  |  |
การเลือกตั้งนายกองค์การบริหารส่วนจังหวัดในประเทศไทย พ.ศ. 2567

การเลือกตั้งนายกองค์การบริหารส่วนจังหวัดในประเทศไทย พ.ศ. 2567 เป็นการเลือกตั้งนายกองค์การบริหารส่วนจังหวัด (นายก อบจ.) ทั้งสิ้น 25 จังหวัด เนื่องจากนายกองค์การบริหารส่วนจังหวัดจำนวน 25 คน ลาออกจากตำแหน่งก่อนครบวาระ
นายกองค์การบริหารส่วนจังหวัดที่ได้รับเลือกตั้ง

| รูปแบบ | ความหมาย |
| --- | --- |
: ดำรงสมาชิกภาพ
: สิ้นสุดสมาชิกภาพ
: กกต./ศาลอุทธรณ์ สั่งให้มีการเลือกตั้งนายก อบจ.ใหม่

| สี | พรรค |
| --- | --- |
: พรรคเพื่อไทย
: พรรคภูมิใจไทย
: พรรคพลังประชารัฐ
: พรรครวมไทยสร้างชาติ

แยกตามรายภาคตามการแบ่งของราชบัณฑิตยสถาน
| จังหวัด | นาม | สังกัด | สังกัด |  | หมายเหตุ |
| --- | --- | --- | --- | --- | --- |
| กำแพงเพชร | สุนทร รัตนากร |  | กลุ่มกำแพงเพชรสามัคคี |  |  |
| ขอนแก่น | วัฒนา ช่างเหลา |  | กลุ่มศิลาพัฒนา |  |  |
| ชัยนาท | จิตร์ธนา ยิ่งทวีลาภา |  | ผู้สมัครอิสระ |  |  |
| ชัยภูมิ | สุรีวรรณ นาคาศัย |  | ผู้สมัครอิสระ |  |  |
| ชุมพร | นพพร อุสิทธิ์ |  | กลุ่มพลังชุมพร |  |  |
| ตาก | อัจฉรา ทวีเกื้อกูลกิจ |  | กลุ่มพัฒนาตาก |  |  |
| นครสวรรค์ | พลตำรวจเอก สมศักดิ์ จันทะพิงค์ |  | กลุ่มนครสวรรค์บ้านเรา |  |  |
| นครศรีธรรมราช | วาริน ชิณวงศ์ |  | กลุ่มนครเข้มแข็ง |  |  |
| ปทุมธานี | ชาญ พวงเพ็ชร์ | พรรคเพื่อไทย | พรรคเพื่อไทย |  | ได้รับใบเหลืองก่อนดำรงตำแหน่งฯ |
| ปทุมธานี | พลตำรวจโท คำรณวิทย์ ธูปกระจ่าง |  | กลุ่มคนรักปทุม |  | เลือกตั้งซ่อม |
| พะเยา | ธวัช สุทธวงค์ | พรรคเพื่อไทย | พรรคเพื่อไทย |  |  |
| พระนครศรีอยุธยา | สมทรง พันธ์เจริญวรกุล |  | ผู้สมัครอิสระ |  |  |
| พิษณุโลก | มนต์ชัย วิวัฒน์ธนาฒย์ |  | กลุ่มพลังพิษณุโลก |  |  |
| เพชรบุรี | ชัยยะ อังกินันทน์ |  | กลุ่มรวมใจเพชร |  |  |
| เพชรบูรณ์ | อัครเดช ทองใจสด |  | ผู้สมัครอิสระ |  |  |
| ยโสธร | วิเชียร สมวงศ์ | พรรคเพื่อไทย | พรรคเพื่อไทย |  |  |
| ระนอง | สีหราช สรรพกุล |  | กลุ่มระนองก้าวหน้า |  |  |
| ราชบุรี | วิวัฒน์ นิติกาญจนา |  | กลุ่มพัฒนาราชบุรี |  |  |
| เลย | ชัยธวัช เนียมศิริ |  | กลุ่มพัฒนา |  |  |
| สุรินทร์ | ธัญพร มุ่งเจริญพร |  | ผู้สมัครอิสระ |  |  |
| สุโขทัย | มนู พุกประเสริฐ | พรรคเพื่อไทย | พรรคเพื่อไทย |  |  |
| อ่างทอง | สุรเชษ นิ่มกุล |  | กลุ่มสำนึกรักบ้านเกิด |  |  |
| อุดรธานี | ศราวุธ เพชรพนมพร | พรรคเพื่อไทย | พรรคเพื่อไทย |  |  |
| อุตรดิตถ์ | ชัยศิริ ศุภรักษ์จินดา |  | กลุ่มรักอุตรดิตถ์บ้านเรา |  |  |
| อุทัยธานี | เผด็จ นุ้ยปรี |  | กลุ่มคุณธรรม |  |  |
| อุบลราชธานี | กานต์ กัลป์ตินันท์ | พรรคเพื่อไทย | พรรคเพื่อไทย |  |  |